નવી દિલ્હીઃ આમઆદમી પાર્ટીની મુશ્કેલી ફરી એક વખત વધી ગઈ છે. ચૂંટણી પંચે આમઆદમી પાર્ટીને નોટિસ આપીને પુછ્યું છે કે તમારું ચૂંટણી ચિન્હ કેમ રદ કરવામાં ન આવે? સાથે જ આ નોટિસનો જવાબ 20 દિવસની અંદર આપવાના આદેશ પણ આપ્યાં છે. ઈન્કમટેક્સ વિભાગનો રિપોર્ટ ચૂંટણી પંચને મોકલવામાં આવ્યો હતો જેના આધારે ચૂંટણી પંચે આમઆદમી પાર્ટીને કારણ બતાવો નોટિસ આપી હતી. નોટિસમાં CBDTએ મોકલેલાં રિપોર્ટના આધારે આપ પર આરોપ છે કે વર્ષ 2014-15માં ફંડના મામલે પારદર્શિતા ન રાખતા ચૂંટણી પંચના નિયમોનું ઉલ્લંઘન કર્યું હતું.